<classify> MOHAMED KASSARA-DAR ES SALAAM WAKATI droo ya mechi za mtoano ya kusaka tiketi ya kutinga hatua yamakundi Kombe la Shirikisho Afrika imepangwakuchezeshwa leo, Kocha Mkuu wa Yanga, Mwinyi Zahera ametamba kuwa, kikosi chakekipo tayari kumkabili mpinzani yeyote watakayepewa na kumshinda. Yanga iliangukia hatua hiyo,baada ya kutolewa Ligi ya Mabingwa Afrika na Zesco United ya Zambia, kwa kuchapwajumla ya mabao 3-2, katika michezo miwili ya nyumbani na ugenini ya raundi yakwanza. Ilianza kulazimishwa sare yabao 1-1 Uwanja wa Taifa, Dar es Salaam , kabla ya kukubali kichapo cha bao 2-1,katika mchezo wa marudiano uliochezwa Ndola, Zambia. Baada ya kutupwa Shirikisho,vijana hao wa Jangwani wataanzia hatua ya mtoano, wakianzia nyumbani, ambapo mchezowa kwanza utapigwa Oktoba 27, mwaka huu Uwanja wa Taifa jijini Dar es Salaam,kabla ya marudiano kuchezwa Novemba 3, mwaka huu. Shirikisho la Soka BaraniAfrika Caf, limefanya mabadiliko ya mfumo wa uendeshaji wa michuano hiyo,ambapo sasa timu zinazotolewa raundi ya kwanza ya Ligi Mabingwa Afrika hutuahatua ya mtoano ya Kombe la Shirikisho na huko hucheza michezo miwili ya nyumbani na ugenini. Timu hizo 16 zilizofurushwa Ligiya Mabingwa, huwekwa kapu moja na nyingine 16 zilizofuzu raundi ya kwanza yaKombe la Shirikisho, ili kuwania kufuzu hatuaya makundi. Droo hiyo itakuwa yawazi kwa maana, timu zote 32 zitawekwachungu kimoja ili kusaka 16 zitakazounda makundi ya manne. Orodha kamili ya timu zilidondokeaShirikisho zikitoka Ligi ya Mabingwa ni Yanga, Horoya Guinea, EnyimbaNigeria, Gor Mahia Kenya ,KCCA Uganda, Asante Kotoko Ghana, UD Songo Msumbiji,Elect Sport Chad, Cano Sport Guinea ya Ikweta na Al Nasir ya Libya. Nyingine ni Fosa JuniorsMadagascar, FC Nouadhibou Mauritania, Côte dOr FC Shelisheli, ASC Kara Togo na Green Eagles yaZambia. Zilizofika hatua hiyo baadaya mapambano tangu raundi ya awali ni RS Berkane Morocco, Al Masry Misri, HassaniaAgadir Morocco, Zanaco Zambia, Enugu RangersNigeria na Djoliba AthleticClub ya Mali. Nyingine ni Paradou ACAlgeria, ESAE Benin, DC Motema Pembe Jamhuri ya Kidemokrasia Kongo, FCSan Pedro Ivory Coast, Pyramids Misri, Bandari Kenya, Bidvest WitsAfrika Kusini, TS Galaxy Afrika Kusini, Proline Uganda na Triangle Unitedya Zimbabwe. Zahera aliliambia MTANZANIAkuwa hana shaka kumvaa mpinzani yeyote kwani anaamini ana kikosi borakinachoweza kumpa matokeo mazuri na kutinga hatua ya makundi. Tunajua kesho leo tutamjuampinzani wetu, tunasubiri kwa hamu na baada ya hapo tutaanza mara mojamaandalizi kuhakikisha tunafanya vizuri. Hatuiogopi timu yeyote, haditunafika hatua hii ujue tuko tayari kwa mapambano, hivyo kila atakayekatizambele yetu atakuwa halali yetu, tuna timu ambayo inaweza kukabiliana kimataifa,hicho ndicho kinachotupa sababu ya kujiamini zaidi. Tutaanzia nyumbani tena,jambo muhimu ni kushinda ili tujiwekee mazingira mazuri ugenini, tumejifunzakutokana na makosa tuliyofanya Ligi ya Mabingwa, hivyo tutakuja kivinginekwenye Kombe la Shirikisho, alisema Zahera.  <topic>: MICHEZO 